沙门崇惠登刀梯歌
唐·□钊

百尺凌空倚剑梯，千峰回拔接天霓。鏖炉霜明鸟道斋，龙泉金镮生虹蜺。刀为树，剑作山，应真飞锡游其间。一步一登，挥手攀毛，七星灿烂光斑斑。干将剑刃两离披，碧光焰，上人履之不为崄。镆铘刀，铦锋锐锷可吹毛，如今蹈之不足劳。白若雪，青如冰，龟甲鱼鳞几百层，四部睹之，战战兢兢，万仞峰头见一僧。宾铁文，青蛇色，茜{艹/竦}峥嵘寒岌嶷。不伤不损难可测，方是大悲解脱力。自古武臣矜剑术，舞之投之皆不失。视之胆摄身慄慄，谁道挥戈移白日？李广旧传百战功，何如今日见神通？紫衣襜襜飞入空，出没纵横蹈刃兮，蹈刃兮光翡翠，黯黯精光和能利。